הקאן צ'להאנולו

הקאן צ'להאנולו (בטורקית: Hakan Çalhanoğlu, נולד ב-8 בפברואר 1994) הוא כדורגלן טורקי-גרמני, המשחק באינטר ובנבחרת טורקיה בעמדת הקשר האמצעי.

קריירה
צ'להאנולו נולד במנהיים שבגרמניה למשפחה טורקית. כילד שיחק במחלקת הנוער של וולדהוף מנהיים, לפני שהצטרף לזו של קרלסרוהה, שם גם עשה את צעדיו המקצועיים הראשונים. ב-14 באוגוסט 2012 חתם לארבע שנים בהמבורג תמורת 2.5 מיליון אירו ויומיים למחרת הושאל לקרלסרוהה עד לסיום העונה. בסיום העונה סייע לקבוצה לחזור לליגת המשנה בגרמניה ואף נבחר לשחקן העונה בליגה. כשחקן המבורג, הבקיע בעיטה חופשית ממרחק של 37 מטרים במשחק מול בורוסיה דורטמונד.

ב-4 ביולי 2014 חתם בבאייר לברקוזן תמורת 14.5 מיליון אירו. ב-25 בפברואר 2015 הבקיע את שער הניצחון נגד אתלטיקו מדריד במשחק הראשון במסגרת שמינית גמר ליגת האלופות. בפברואר 2017 הוענש צ'להאונולו על ידי פיפ"א בהרחקה לארבעה חודשים בגין הפרת חוזה. בשנת 2011 חתם צ'להאונולו בקבוצת טרבזונספור הטורקית אך לא רשם הופעה במדיה, ובמקביל חתם בקבוצת המבורג הגרמנית, תוך שהוא תחת חוזה בטרבזונספור.

ב-3 ביולי 2017 חתם במילאן לארבע שנים עבור 25 מיליון אירו. בעונתו הראשונה במילאן הוא רשם 45 הופעות וכבש שמונה שערים.

ב-22 ביוני 2021 חתם באינטר לשלוש שנים. ב-21 באוגוסט, בהופעת הבכורה בליגה כבש גם שער בכורה בניצחון 0–4 על גנואה.

נבחרת לאומית 
אף על פי שנולד, גדל וחי כל חייו בגרמניה, צ'להאנולו בחר לייצג דווקא את טורקיה בשל מוצאם של הוריו. אחרי ששיחק בכל הנבחרות הצעירות של טורקיה, ב-31 באוגוסט 2013 ערך את הופעת הבכורה שלו בנבחרת הטורקית הבוגרת נגד .

חיים אישיים 
בשנת 2014, לאחר משחק של נבחרת טורקיה במוקדמות גביע העולם של אותה שנה, צ'להאנולו וחברו לנבחרת עומאר טופראק שהו בחדרם במלון באיסטנבול, כאשר שני אנשים פרצו לחדרם עם אקדחים ואיימו על חייהם. אחד מהם היה לא אחר מכדורגלן בשיקטאש וחברם לנבחרת גוקאן טורה. הסיבה להתפרצות זו נבעה מכך שטורה שמע שטופראק יוצא עם חברתו לשעבר, מה שגרם לו לתחושת בגידה וזעם.

סטטיסטיקה
 נכון ל-13 בינואר 2022

קישורים חיצוניים

הערות שוליים

כדורגלנים טורקים
כדורגלנים גרמנים
קשרי כדורגל טורקים
קשרי כדורגל גרמנים
כדורגלני קרלסרוהה
כדורגלני המבורג
כדורגלני באייר לברקוזן
כדורגלני מילאן
כדורגלני אינטר מילאנו
כדורגלני נבחרת טורקיה
גרמנים ממוצא טורקי
כדורגלני יורו 2016
כדורגלני יורו 2020
ספורטאים זרים באיטליה
טורקים שנולדו ב-1994
גרמנים שנולדו ב-1994